Nagrade FIFA Svjetskog prvenstva

Po završetku svakog **[[FIFA Svjetsko prvenstvo|FIFA Svjetskog prvenstva]]**, FIFA dodjeljuje nekoliko nagrada igračima i reprezentacijama koji su se na određeni način istaknuli u nekoj od kategorija. Trenutno se nagrade dodjeljuju u pet kategorija po završetku turnira, dok se nagrada za **igrača utakmice** dodjeljuje tokom turnira. Aktivne kategorije su:

* **[[#Zlatna lopta|Zlatna lopta]]**, koja se dodjeljuje najboljem igraču turnira od 1982. godine; 
* **[[#Zlatna kopačka|Zlatna kopačka]]**, koja se dodjeljuje najboljem strijelcu turnira od 1982. godine; 
* **[[#Zlatna rukavica|Zlatna rukavica]]**, koja se dodjeljuje najboljem golmanu turnira od 1994. godine; 
* **[[#Najbolji mladi igrač|Najbolji mladi igrač]]**, koja se dodjeljuje za najboljeg igrača koji je do početka kalendarske godine imao najviše 21 godinu od 2006. godine; 
* **[[#FIFA Fair Play trofej|FIFA Fair Play trofej]]**, koji se od 1970. godine dodjeljuje reprezentaciji koja je u drugi krug ušla s najmanje disciplinskih mjera.

U periodu od 1994. do 2006. postojale su još dvije, danas ukinute, nagrade:

* **[[#Najzanimljivija ekipa|Najzanimljivija ekipa]]**, uručena reprezentaciji koja je najviše zabavljala publiku tokom prvenstva, a koju je izabirala publika kroz javnu anketu; 
* **[[#Najbolja momčad|Najbolja momčad]]**, zapravo idealna momčad sastavljena od najboljih igrača turnira, a koju je odabirao tehnički odbor.

## Zlatna lopta

**Zlatna lopta** dodjeljuje se najboljem igraču završnog turnira FIFA Svjetskog prvenstva; popis kandidata izrađuje FIFA-in tehnički odbor, nakon čega predstavnici medija izabiru dobitnika. Igrači koji završe na drugom i trećem mjestu dobivaju Srebrnu i Brončanu loptu kao drugi i treći najbolji igrači turnira. Nagrada je službeno predstavljena na Svjetskom prvenstvu 1982. godine, kada je uručena Paolu Rossiju, mada je FIFA retroaktivno proglasila dobitnike za sva prvenstva, od 1930. godine. Dio ovih podataka (1930. - 1974.) dobiven je iz knjige *World Cup (1930-2010): A Statistical Summary*, koju je sastavio ugledni historičar nogometa i statističar Ejikeme Ikwunze, popularno znan kao Mr. Football, a koja je dio službene FIFA-ine arhive; iako postoje neke nekonzistencije s nekim drugim podacima, FIFA je službeno potvrdila kako su podaci prema kojima su nagrade dobili José Nasazzi, Leônidas, Zizinho, Didí, Garrincha, Bobby Charlton, Pelé (Zlatna i Srebrna lopta), Johan Cruyff, Franz Beckenbauer (Srebrna lopta), Josef Masopust (Srebrna lopta), Fritz Walter (Brončana lopta), György Sárosi (Brončana lopta) i Eusébio (Brončana lopta). točni. Dobitnici su sljedeći:

}
|}

## Zlatna kopačka

**Zlatna kopačka** je nagrada koja se uručuje najboljem strijelcu Svjetskog prvenstva. Iako je svaki turnir imao najboljeg strijelca, nagrada se službeno dodjeljuje tek od 1982. godine; inicijalno se nazivala *Zlatna tenisica*, ali je od 2010. godine poznata kao *Zlatna kopačka*. FIFA nerijetko navodi najbolje strijelce turnira prije 1982. godine kao dobitnike Zlatne kopačke, s tim da nisu postojala konkretna pravila rangiranja u slučaju jednakog broja golova većeg broja igrača, kao što postoje danas.

Pravilo o rangiranju uvedeno je 1994. godine, a navodi da se u slučaju jednakog broja golova Zlatna kopačka dodjeljuje igraču koji nije postigao gol iz jedanaesterca; u slučaju da nijedan igrač nije postigao takav gol, nagrada ide igraču s većim brojem asistencija, a što utvrđuje FIFA-in tehnički odbor. Za slučaj da i po tom kriteriju igrači budu izjednačeni, od 2006. godine se primjenjuje pravilo da nagrada ide igraču koji je proveo manje vremena u igri.

## Zlatna rukavica

**Zlatna rukavica** je nagrada koja se dodjeljuje najboljem golmanu na turniru. Uvedena je 1994. godine kao **[[Lav Jašin|Jašinova]] nagrada**, nazvana u čast legendarnog sovjetskog golmana. Aktualno ime nosi od 2010. godine. FIFA-ina tehnička skupina odlučuje o dobitniku ove nagrade temeljem nastupa svih golmana na turniru.

Iako golmani imaju svoje specifične nagrade, oni su također u konkurenciji za Zlatnu loptu, čemu svjedoči primjer Olivera Kahna iz 2002. godine, kada je njemački golman dobio obe nagrade. Kako se nagrada službeno dodjeljuje od 1994. godine, ovdje će biti navedeni samo službeni dobitnici; za golmane koji su bili uvršteni u idealne momčadi ranijih izdanja, a koji se u tom kontekstu mogu smatrati "dobitnicima" ove nagrade, vidjeti niže.

## Najbolji mladi igrač

**Najbolji mladi igrač** je nagrada koja je prvi put uručena na Svjetskom prvenstvu 2006. godine, kada ju je dobio njemački reprezentativac Lukas Podolski. Od tada, nagrada se dodjeljuje igraču koji je s početkom kalendarske godine imao najviše 21 godinu života. Izbor za dobitnika provodi se preko službenih stranica FIFA-e uz pomoć tehničke skupine.

FIFA je retroaktivno objavila izbor najboljeg mladog igrača od 1958. do 2002. godine, a usput je organizirala i anketu za izbor najboljeg mladog igrača svih vremena. Sa 61% glasova, najboljim mladim igračem postao je Pelé, dok su drugo i treće mjesto podijelili Teófilo Cubillas, peruanski nogometaš koji je bio najbolji mladi igrač prvenstva 1970., i Michael Owen, engleski reprezentativac i dobitnik nagrade 1998. godine.

## FIFA Fair Play trofej

**FIFA Fair Play trofej** daje se reprezentaciji koja je skupila najmanje kartona i isključenja tokom turnira, a dodjeljuje se od 1970. godine; uvjet je da se reprezentacija plasirala u drugi krug natjecanja. Reprezentacije kojima se uručuje ova nagrada dobivaju FIFA Fair Play trofej, diplomu, Fair Play medalju za svakog igrača i nogometu opremu za razvoj tog sporta među mladima u vrijednosti od $50,000.

Inicijalno, trofej se sastojao samo od pisane diplome. Od 1982. do 1990., dodjeljivao se trofej s likom Sport Billyja, animiranog lika koji je postao ikona fair playja. Od 1994. godine, dodjeljuje se obični trofej s likom nogometaša. Peru je bio prvi dobitnik nagrade 1970. godine, nakon što nisu dobili ni žuti ni crveni karton na cijelom prvenstvu.

## Najzanimljivija ekipa

**FIFA-ina nagrada za najzanimljiviju ekipu** uručuje se reprezentaciji koja je ostavila najbolju subjektivni dojam na gledatelje temeljem svog pristupa nogometnoj igri. Radilo se ovdje isključivo o nagradi publike, a pobjednička reprezentacija određivala se javnim glasovanjem. Prva nagrada dodijeljena je 1994. godine, a posljednja 2006. godine. Iako su izbori za najzanimljiviju ekipu provođeni i za kasnije turnire, FIFA tu distinkciju od 2006. godine ne priznaje kao svoju službenu nagradu.

## All-Star momčad

**All-Star momčad** je idealna momčad svakog prvenstva, sastavljena od najboljih igrača na turniru. Ova nagrada je bila službena FIFA-ina distinkcija samo od 1994. do 2006. godine, dok je sponzor natjecanja bila kompanija MasterCard. Ipak, idealne momčadi birale su se i prije 1994. godine, ali i poslije 2006. godine. Historijski, idealnu momčad birala je skupina novinara (mahom iz Europe i Južne Amerike) i stručnjaka, dok je od 2010. godine organizirana javna anketa za izbor najbolje momčadi.

Broj igrača varirao je tokom godina. Inicijalno je bilo odabirano 11 igrača, koji bi bili raspoređeni u različite formacije; prvi izuzetak od tog pravila dogodio se 1990., kada su izabrana dva golmana tako da je ukupan broj igrača porastao na 12. Tokom prvog službenog izbora 1994. godine, FIFA je odabrala 11 najboljih igrača, mada je od 1998. do 2006. taj broj proširen na 22 (1998.), odnosno 23 (2002. i 2006.); tokom izbora 1998. i 2002. odabrana je idealna momčad od 16 igrača plus šest, odnosno sedam zamjena, dok su 2006. godine odmah izabrana 23 igrača. Nakon ukidanja nagrade, organiziran je javni izbor na mrežnim stranicama FIFA-e, na kojem se odabire idealna jedanaestorka, ali i najbolji izbornik turnira; najbolji izbornik više se nije birao od 2018. godine.

## Reference

## Vanjske veze
* For Mario Kempes & Paolo Rossi 1978
* For Guillermo Stábile 1930
* For Wolfgang Overath 1970
* FIFA World Cup Awards